| Medaljeoversikt |
| --- |
| Konkurrerte for Panamas flagg Panama |
| Friidrett: |
| Friidrett Søramerikansk mesterskap |
| Bronse | Guayaquil 2021 |  Lengdehopp |
| Friidrett Søramerikansk mesterskap innendørs |
| Gull | Cochabamba 2020 |  Lengdehopp |
| Friidrett Sentralamerikansk mesterskap |
| Gull | San José 2020 |  Lengdehopp |
| Gull | Managua 2019 |  Lengdehopp |
| Gull | Tegucigalpa 2017 |  100 m |
| Gull | Tegucigalpa 2017 |  Lengdehopp |
| Sølv | San Salvador 2016 |  Lengdehopp |
| Sølv | San Salvador 2016 |  4x100 m |
| Sølv | Managua 2013 |  Lengdehopp |
| Sølv | Managua 2012 |  Lengdehopp |
| Sølv | Managua 2012 |  4x100 m |
| Bronse | San José 2011 |  Lengdehopp |
| Bronse | San José 2011 |  4x100 m |
| Friidrett Søramerikanske leker |
| Bronse | Cochabamba 2018 |  Lengdehopp |
| Friidrett Sentralamerikanske leker |
| Gull | Managua 2017 |  Lengdehopp |
| Sølv | Managua 2017 |  4x100 m |
| Gull | San José 2013 |  4x100 m |
| Sølv | San José 2013 |  Lengdehopp |
| Gull | San José 2013 |  4x400 m |
| Friidrett Bolivarianske leker |
| Gull | Santa Marta 2017 |  Lengdehopp |
| Friidrett Søramerikansk U20-mesterskap |
| Bronse | Resistencia 2013 |  Lengdehopp |
| Friidrett Sentralamerikansk junior- og ungdomsmesterskap |
| Gull | Managua 2014 |  Lengdehopp U20 |
| Sølv | Managua 2014 |  100m U20 |
| Sølv | Managua 2014 |  200m U20 |
| Gull | San José 2013 |  Lengdehopp U20 |
| Sølv | San José 2013 |  100m U20 |
| Bronse | San José 2013 |  100m U20 |
| Gull | San Salvador 2012 |  100 m U18 |
| Gull | San Salvador 2012 |  Lengdehopp U18 |
| Sølv | San Salvador 2012 |  4x100 m U18 |
| Gull | San Salvador 2011 |  Lengdehopp U18 |
| Bronse | San Salvador 2011 |  100m U18 |
| Bronse | San Salvador 2011 |  1000m stafett |

**Natalie Joane Aranda Robinson** (født 22. februar 1995) er en panamansk friidrettsutøver som hovedsakelig konkurrerer i lengdehopp, men hun deltar også i sprintløp. Hun ble søramerikansk mester i lengdehopp innendørs i 2020, og er nasjonal mester både i lengdehopp og på 100 meter.

Hun satte panamansk rekord i lengdehopp på 6,60 meter under Søramerikanske leker 2018.

Idrettskarriere
---------------

### 2011

Aranda ble panamansk U18-mester i lengdehopp i 2011. Hun representerte Panama under Sentralamerikansk junior- og ungdomsmesterskap i friidrett 2013 2011, og fikk der tre medaljer i U18-klassen; hun vant lengdehopp med my mesterskapsrekord på 5,72 meter, og hun fikk bronse på 100 meter. I tillegg deltok hun på Panamas stafettlag som fikk bronse på 1000 meter medleystafett. Hun deltok i Sentralamerikansk mesterskap i friidrett 2011, og fikk der bronse i lengdehopp og på 4 x 100 meter stafett. Hun deltok også i Søramerikansk juniormesterskap i friidrett 2011, og kom der på fjerdeplass i lengdehopp. I november deltok hun i Sentralamerikanske og karibiske leker 2011, og kom også der på fjerdeplass i lengdehopp.

### 2012

Sentralamerikansk junior- og ungdomsmesterskap i friidrett 2012 ble arrangert i San Salvador, og Aranda vant der lengdehopp og 100 meter i U18-klassen. I tillegg deltok hun på Panamas stafettlag som fikk sølv på 4 x 100 meter stafett, der hun løp sammen med Leyka Archibold, Rosa Mosquera og Emilia Palma. Hun deltok også i Sentralamerikansk mesterskap i friidrett 2012 i Managua, der hun fikk sølv i lengdehopp, bak Tricia Flores. I tillegg kom hun på fjerdeplass på 100 meter, og Panama kom på andreplass på 4 x 100 meter stafett, der Aranda løp sammen med Gabriela Guevara, Ruth-Cassandra Hunt og Kashani Ríos. I oktober deltok hun i Søramerikansk U18-mesterskap i friidrett 2012, og kom der på femteplass på 100 meter og ellevteplass i lengdehopp.

### 2013

Hun deltok i Sentralamerikanske leker 2013 i San José i Costa Rica, der hun fikk tre medaljer. Individuelt fikk hun sølv i lengdehopp, bak Ana María Porras, og hun deltok på begge Panamas stafettlag, som fikk gull på 4 x 100 meter stafett og sølv på 4 x 400 meter stafett. På 4 x 100 meter stafett satte de ny mesterskapsrekord med 46,66 sekunder. 

Aranda fikk fem medaljer i U20-klassen under Sentralamerikansk junior- og ungdomsmesterskap i friidrett 2013, som ble arrangert i Costa Rica. Individuelt fikk hun gull i lengdehopp, sølv på 200 meter og bronse på 100 meter, og Panama vant både 4 x 100 meter og 4 x 400 meter stafett, med Aranda på laget. I juni deltok hun i Sentralamerikansk mesterskap i friidrett 2013, og fikk der sølv i lengdehopp, bak Ana María Porras. Under Panamerikansk juniormesterskap i friidrett 2013 kom hun på sjuendeplass i lengdehopp, og i Søramerikansk juniormesterskap i friidrett 2013 fikk hun bronse i lengdehopp. 

### 2014

Hun vant lengdehopp under det panamanske mesterskapet i friidrett 2014, med en lengde på 5,78 meter. Hun deltok igjen i U20-klassen under Sentralamerikansk junior- og ungdomsmesterskap i friidrett 2014 i Nicaragua, og vant der lengdehopp, fem cm foran Daneysha Shillesky Robinson. Hun kom på andreplass på 100 meter og 200 meter. I juli deltok hun i CAC-mesterskapet i friidrett for junior 2014 (Sentralamerikansk og karibisk juniormesterskap i friidrett), der hun fikk bronse i lengdehopp. Under Søramerikansk U23-mesterskap i friidrett 2014 hoppet hun 5,63 meter i lengdehopp, og kom med det på niendeplass.

### 2015

Den 15. mai 2015 vant hun lengdehopp under det panamanske mesterskapet i friidrett, med ny personlig rekord på 5,92 meter. Hun deltok i Søramerikansk mesterskap i friidrett 2015, og kom der på niendeplass i lengdehopp. Under Sommeruniversiaden 2015 fikk hun 19. beste resultat i kvalifiseringen, og gikk ikke videre til finalerunden.

### 2016

Hun vant på nytt lengdehopp under det panamanske mesterskapet i friidrett i 2016, for tredje år på rad. I juni deltok hun i Sentralamerikansk mesterskap i friidrett 2016, som ble arrangert i El Salvador, og fikk der sølv i lengdehopp og på 4 x 100 meter stafett.

### 2017

Under panamansk mesterskap i friidrett 2017 vant hun lengdehopp, og hun vant også 100 meter for første gang. Hun satte personlig rekord på 100 meter med 11,91 sekunder. Hun vant også lengdehopp og 100 meter under Sentralamerikansk mesterskap i friidrett 2017, der hun satte personlig rekord i lengdehopp med 6,21 meter. Denne «persen» forbedret hun kraftig under Bolivarianske leker 2017, der hun vant lengdehopp med 6,46 meter. I desember deltok hun i Sentralamerikanske leker 2017, der hun fikk gull i lengdehopp og sølv på 4 x 100 meter stafett.

### 2018

Søramerikanske leker 2018 ble arrangert i Bolivia, og Aranda kom der på tredjeplass i lengdehopp, bak Paola Mautino og Eliane Martins. Hun satte der ny panamansk rekord med 6,60 meter med 0,8 m/s medvind. Hun deltok i Sentralamerikanske og karibiske leker 2018 (CAC Games) i Barranquilla, og kom der på femteplass i lengdehopp.

### 2019

Hun deltok i Søramerikansk mesterskap i friidrett 2019 i Peru, og kom der på fjerdeplass i lengdehopp. I juni vant hun lengdehopp under Sentralamerikansk mesterskap i friidrett 2019, og hun kom på fjerdeplass i lengdehopp under Panamerikanske leker 2019.

### 2020

Søramerikansk mesterskap i friidrett innendørs ble første gang arrangert i 2020. Aranda vant lengdehopp i dette mesterskapet, med 6,58 meter. Hun vant også lengdehopp under Sentralamerikansk mesterskap i friidrett 2020, som ble arrangert i desember.

### 2021

Aranda vant lengdehopp under panamansk mesterskap i friidrett 2021 i april. Hun deltok i Søramerikansk mesterskap i friidrett 2021, og fikk der bronse i lengdehopp. Hun tok 27. plass for Panama i lengdehopp under Sommer-OL 2020 i Tokyo.

Referanser
----------

1. 1 2 3 4 5 6 7 8 9 10  World Athletics - *Natalie Aranda - Results*, besøkt 17. juni 2021.
2. ↑  Atletismocadica.org - *Campeonato Centroamericano Juvenil A y Juvenil B*, besøkt 17. juni 2021.
3. ↑  FECOA.org - *Campeonato Centroamericano Juvenil A y Juvenil B*, besøkt 17. juni 2021.
4. ↑  NACAC - *XXVII Campeonato Centroamericano Mayor de Atletismo - Estadio Nacional Jorge "Mágico" González, San Salvador, El Salvador del 17 al 19 de Junio 2016*, besøkt 18. juni 2021.
5. ↑  «Athletics – Women's Long Jump – Qualification – Results» (PDF). *olympics.com*. TOCOG. 1. august 2021. Arkivert fra originalen (PDF) 1. august 2021. Besøkt 1. august 2021.
6. ↑  «Athletics – Women's Long Jump – Qualification – Results Summary» (PDF). *olympics.com*. TOCOG. 1. august 2021. Arkivert fra originalen (PDF) 1. august 2021. Besøkt 1. august 2021.

Eksterne lenker
---------------

* (en) Natalie Aranda – Olympedia Rediger på Wikidata

* (en) Natalie Aranda – World Athletics Rediger på Wikidata